
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


5.  Aarg.  Ur.  10. 


Den  1.  Juli  1856.        Priis :  6  Sk.  pr.  Eipl. 


Er  Jtåorvno nismen  et  religiest  JPumdoæt 

(Af  „the  Mormon.") 


Andet  Stykke. 
(Sluttet  fra  Side  263  ) 


I  det  Foregaaende  har  vi  viist, 
at  Gud  havde  i  enhver  Tidsalder 
sine  tilbørlig  bemyndigede  Bud- 
bærere, hvilke  vare  hans  Medde- 
lelsesmidler til  Menneskenes  Børn; 
at  de  Patriarker  og  Propheter, 
som  levede  før  og  efter  Syndflo- 
den, stode  under  hans  specielle 
Styrelse  og  Veiledning;  at  de  Alle 
var  begavede  med  Fuldmagt  fra 
Gud;  at  den  samme  Fuldmagt 
fandtes  i  de  oprindelige  christelige 
Menigheder;  at  Apostler,  Prophe- 
ter, Hyrder,  Lærere,  Diakoner  og 
alle  Embedsmænd  paa  den  Tid 
var  udtrykkelig  kaldede  af  Gud 
ved  de  Propheter,  som  da  var  i 
Kirken ;  og  at  de  bleve  lovmæs- 
sigt ordinerede  af  dem,  der  havde 
Myndighed  dertil;  og  at  den  Kir- 
ke, som  ikke  havde  denne  Fuld- 
magt, og  som  ikke  troede  de  sam- 
me Lærdomme,  forrettede  desam- 
me Ordinancer,  og  besad  de  sam- 
me Kræfter,  ikke  var  Jesu  Christi 
Kirke;  og  da  vi  tog  os  den  Frihed 
at  dadle  temmelig  strengt  mange 
christne  Kirkers  Fremgangsmaa- 
de  med  Hensyn  til  deres  Mangel 


paa  Myndighed,  saa  kan  de  med 
god  Grund  møde  mig  med  det 
samme  Spørgsmaal :  „Hvorfra 
faaerlEders?'-' 

Nu,  vi  har  intet  at  indvende 
mod  dette  Spørgsmaal;  vi  anseer 
det  for  fuldkomment  smukt ogrig- 
tigt,  og  vi  er  ligesaa  frie  i  at  be- 
svare det,  som  vi  er  i  at  undersøge 
Andres  Paastande. 

For  detFørste,vipaastaaerikke 
at  modtage  den  fra  nogen  af  de 
Kirker,  som  findes,  af  den  simple 
Grund,  at  vi  ikke  tro  er  nogen  af 
dem  er  i  Besiddelse  af  denne  Myn- 
dighed. Den  romerske  eller  den 
græske  Kirke  vilde  komme  den 
nærmest  og  besidde  den  størst 
mulige  Fordring  af  Alle,  som  vi 
kjender  til;  men  da  det  vilde  over- 
skride Grændserne  af  denne  Af- 
handling at  fremvise  Grundene, 
hvorfor  vi  ikke  troer  paa  deres 
Fuldmagt,  vil  vi  for  nærværende 
være  tilfreds  med  at  anføre  een. 
De  prædiker  ikke  det  samme 
Evangelium,  somApostlerne  præ- 
dikede fordum ;  de  forretter  ikke 
de  samme  Ordinancer;    de    har 

ikke  de  samme  Embedsmænd, 
Forvaltere,  Kræfter  eller  Velsig- 
nelser, og  Skriften  siger:  „Den, 
som  afviger  og  ikke  bliver  i  Chri- 
sti  Lærdom,  har  ikke  Gud,"  og 
atter:  „Dersom  vi  eller  en  Engel 
af  Himmelen  prædiker  et  andet 
Evangelium  end  det,  vi  har  præ- 
diket, han  være  en  Forbandelse. " 
Lad  Enhver  omhyggelig  under- 
søge og  sammenligne  med  Skrif- 
ten de  Lærdomme,  som  vi  har 
fremstillet  i  de  foregaaende  Styk- 
ker, saa  vil  han  staae  op,  overbe- 
viist  om,  at  ingen  af  de  ovenfor 
nævnte  Kirker  har  dem.  Dersom 
nu  de  Mænd,  som  ikke  prædiker 
Christi  Lære,  ikke  har  Gud,  hvor- 
ledes kan  de  da  have  Fuldmagt 
fra  Gud  til  at  prædike  eller  for- 
valte hans  Ordinancer? 

Paastandene  paa  Fuldmagt, 
som  alle  Protestanter  gjør,  er 
yderst  urimelige;  de  brød  sig  af 
eller  kom  ud  fra  den  catholske 
Kirke.  Grunden,  som  de  angiver, 
er  at  den  er  fordærvet.  Hvorfra 
faaer  de  da  den  Fuldmagt,  som  de 
taler  om  at  have  ?  Fra  en  Kirke, 
som,  ifølge  deres  egne  Beretnin- 
ger, er  fordærvet  og  forfalden. 
En  Geistlig  i  den  engelske  Kirke 
(Mr.  James  i  Liverpool,  England) 
sagde  til  os,  da  vi  samtalede  om 
denne  Gjenstand:  „Men  de  kunde 
bibeholde  Magten,  om  de  end  har 
tabt  Kraften/'  „Da,  min  Herre," 
svarede  vi,  „er  De  i  en  lige  saa 
slem  Stilling,  thi  den  romerske 
Kirke  udelukker  alle  Reformato- 
rer, og  dersom  den  havde  Magt 
til  „at  binde  paa  Jorden,  og  det 
skulde  blive  bundet  i  Himlen,  saa 
vilde  de  ogsaa  have  Magt  til  at 
løse  paa  Jorden  og  i  Himlen,"  og 
da  de  afskar  Eder  fra  Kirken  og 
banlyste  Eder,  saa  togdefraEder 
det,  som  de  havde  Magt  til  at  give; 
tag  det  nu  fra  hvilken  Side,  De  vil. 


Vi  troer  ikke,  „at  et  fordærvet 
Træ  kan  bære  gode  Frugter,  hel- 
ler ikke  at  en  bitter  Kilde  kan  ud- 
give sødt  Vand."  Hvis  I  troer  det, 
da,  om  de  havde  Magt  til  at  binde, 
havde  de  ogsaa  Magt  til  at  løse, 
og  skar  Eder  af;  dersom  de  ingen 
Magt  havde,  saa  har  I  ingen,  og 
I  har  saaledes  ingen  paa  nogen 
af  Siderne." 

Den  latterligste  Paastand  paa 
Myndighed,  som  vi  har  hørt,  er 
een,  som  hersker  i  en  stor  Ud- 
strækning blandt  mange  af  vore 
nyere  Reformatorer.  Spørg  dem 
efter  deres  Myndighed  til  at  præ- 
dike, saa  vil  de  sige  Dig,  de  faaer 
den  fra  Bibelen;  men  da  deres 
Navne  ikke  staaer  skrevet  der,  og 
de  heller  ikke  har  nogen  specielle 
Fuldmagter,  naar  man  efterspør- 
ger videre,  saa  vil  de  meget  alvor- 
ligt fortælle  Dig,  at  Jesus  sagde 
til  sine  Disciple:  v€*ff  a er  udi  al 
Verden  ogprædikerEvangelietfor 
al  Skabningen"  —  ligesom  om 
dette  skulde  have  noget  at  be- 
stille med  Nutidens  christne  Præ- 
ster. Dette  var  et  Hverv,  som  blev 
overdraget  Apostlerne,  og  har 
ikke  mere  at  bestille  med  Nuti- 
dens Geistlige,  end  General  Lafa- 
yettes  eller  Washingtons  Beskik- 
kelser havde  at  bestille  med  no- 
gen af  de  nuværende  Officerer  i 
den  amerikanske  Armee.  Hvad 
vilde  man  tænke  om  en  Soldat  el- 
ler Corporal,  der  kunde  have  faaet 
fat  paa  en  trykt  Gjenpart  af  Ge- 
neral Washingtons  Beskikkelse, 
som  den  sidste  modtog  fra  Con- 
gressen,  og  gaae  til  en  Armee  el- 
ler til  et  Militær-Depot  i  de  For- 
enede Stater,  og  sige  dem,  at  han, 
idet  han  havde  Fuldmagt,  var 
kommen  for  at  overtage  Comman- 
doen?  Dersom  da  nogen  vilde 
spørge  ham  efter  hans  Udnæv- 
nelse, og  han  vilde  trække  frem 

den  trykte  Gjenpart  af  General 
Washingtons  Beskikkelse  som 
General-Lieutenant  ved  de  For- 
enede Staters  Tropper,  og  begyn- 
de at  læse,  vilde  ikke  Officererne 
lee  umaadeligt,  vilde  der  ikke 
blive  en  almindelig  Fnisen  i  Ge- 
ledderne, og  vilde  han  ikke  blive 
anseet  som  et  passende  Subjekt 
for  Daarekisten,  og  en  Patrouille 
beordret  at  føre  ham  til  etsaadant 
Qvarteer?  Saa  latterligt  som  et 
saadant  Optrin  end  kan  synes,  er 
det  dog  nøiagtigen  den  Stilling, 
som  mange  af  Reformatorerne 
har  indtaget. 

Vi  omtaler  disse  Omstændighe- 
der for  at  vise  vor  fuldkomne  Van- 
tro med  Hensyn  til,  at  vi  har  er- 
holdt Fuldmagt  fra  nogen  af  disse 
Kilder.  Vi  troer,  at  alle  Kirker  er 
afvegne  fra  den  oprindelige  Sim- 
pelhed; at  Fuldmagten  til  at  for- 
rette Ordinancerne"  ikke  var  til, 
før  den  bragtes  tilbage  af  en  hel- 
lig Engel.  Vi  troer  fremdeles,  at, 
eftersom  den  ikke  fandtes  paa  Jor- 
den, var  det  nødvendigt,  at  den 
blev  aabenbaret  fra  Himmelen;  at 
en  ny  Uddeling  maatte  indføres, 
kaldet  „Tidernes  Fyldes  Huus- 
holdning;"  at  de  Hellige  skal  sam- 
les, Jøderne  gjenindsættes  i  Jeru- 
salem, Zion  grundfæstes,  Jerusa- 
lem opbygges,  Templer  opføres 
og  et  Folk  beredes  for  Herrens 
Tilkommelse;  at,  eftersom  Her- 
ren siger,  „han  ikke  vil  gjøre  no- 
get, uden  han  først  vil  aabenbare 
det  til  sine  Tjenere  Propheterne," 
kunde  han  ikke  aabenbare  noget, 
dersom  han  ingen  Propheter  hav- 
de; at  i  detØieblik,  han  aabenba- 
rede  noget  til  en  Mand,  vil  den 
samme  Aabenbaring  gjøre  ham  til 
enProphet.  Vi  troer  endvidere, 
ifølge  Skriften,  at  i  de  sidste  Dage 
vil  der  blive  storre  og  mægtigere 


Propheter,  større  Tilkjendegivel- 
ser,  baade  af  Guds  Kraft  og  Djæ- 
velens, og  flere  Mirakler,  Tegn 
og  Undere  paa  begge  Sider,  end 
som  nogensinde  har  fundet  Sted 
i  nogen  anden  Tidsalder.  Vi  troer, 
at  Guds  Rige  skulde  grundfæstes 
paa  Jorden  som  en  Forberedelse 
for  Menneskens  Søns  Tilkommei- 
se. Vi  troer,  da  dette  er  Guds  Ri- 
ge, at  Viisdommen  til  at  styre  og 
lede  det  maa  komme  fra  Himlene, 
og  ligeledes  Fuldmagten  til  at 
forrette  Ordinancerne.  Vi  troer 
endvidere,  at  denne  Fuldmagt 
skulde  bringes  tilbage  af  en  En- 
gel. Derfor  siger  Johannes:  „Jeg 
saae  en  anden  Engel  flyve  midt 
igjennem  Himmelen,  som  havde 
det  evige  Evangelium  atforkynde 
dem,  som  boe  paa  Jorden,  og  alle 
Slægter,  Stammer,  Tungemaal  og 
Folk,  som  sagde  med  høi  Røst: 
„Frygter  Gud  og  giver  ham  Ære, 
thi  hans  Doms  Time  er  kommen." 
Aab.  14. 

Joseph  Smith  bærer  Vidnes- 
byrd om,  at  denne  Engel  viste  sig 
for  ham  og  Flere;  og  de,  for  hvem 
den  viste  sig,  bærer,  ligesaavel 
som  han  selv,  Vidnesbyrd  om  den- 
ne Begivenhed.  At  han  blev  un- 
derviist  af  denne  Engel  med  Hen- 
syn til  Evangeliet  og  Guds  Rige, 
saavelsom  om  mange  vigtige  Be- 
givenheder, som  skuldefinde  Sted; 
og  at  han  blev  beskikket  og  ordi- 
neret af  denne  Engel  til  at  for- 
rette Evangeliets  Ordinancer,  for 
at  grundlægge  og  bringe  Guds  Ri- 
ge i  Orden,  til  at  bære  Vidnesbyrd 
om  de  aabenbarede  Ting,  og  til 
at  ordinere  Andre  til  at  bære  Vid- 
nesbyrd om  det  samme.  Dette  har 
han  gjort,  og  dette  er  Oprindelsen 
til  Fuldmagten  i  Jesu  ChristiKirke 
af  Sidste  Dages  Hellige.  Og  hvis 
ikke  dette  er  sandt,  saa  er  vinetop 

i  den  samme  Tilstand,  som  andre 
Kirker  —  vi  har  ingen  Fuldmagt. 
Dog,  ulig  dem,  gjør  vi  ikke  Paa- 
stand paa  nogen  Fuldmagt  fra  no- 
gen anden  Kilde.  Joseph  Smith 
har  baaret  Vidnesbyrd  om  Sand- 
heden af  disse  Ting  til  Tusinder 
paa  dette  Fastland;  han  var  fast  i 
sit  Vidnesbyrd  i  enhver  Stilling 
og  Omstændighed  i  Livet;  for 
dette  leed  han  Haan,  Bespottelse, 
og  al  Slags  uværdig  Behandling 
og  Forfølgelse,  som  kunde  opdyn- 
ges paa  et  Menneske;  men  under 
alle  Omstændigheder,  i  enhver 
Stilling,  i  enhver  Prøvelse,  frembar 
han  det  samme  faste  Vidnesbyrd; 
i  Medgang  eller  Modgang,  offent- 
lig og  privat,  hjemme  eller  borte, 
forkyndte  han  det  levende,  og 
døde  i  Troen  paa  det.  Dette  hav- 
de vi  altid  Anledning  til  at  erfare 
under  den  fortrolige  Omgang,  vi 
havde  med  ham  i  mange  Aar,  me- 
dens han  levede,  og  vi  var  hos 
ham,  da  han  døde.  Saaledes  er 
Oprindelsen  til  vor  Fuldmagt. 
Hvilke  ere  Frugterne?  Det  gamle 
Evangelium  igjenbragte  Apostler, 
Propheter,  Hyrder,  Lærere,  Evan- 

f  elister,  Biskopper,  Ældster,  Dia- 
oner  osv.,  som  bevidne,  at  de  er 
inspirerede  af  Herren.  Der  læres 
om  Tro  paa  den  Herre  Jesus  Chri- 
stus;  Omvendelse  fra  Synd;  Daab 
til  Syndernes  Forladelse;  Haands- 
paalæggelse  for  den  Hellig  Aands 
Grave;  Graver,  Helbredelser,  Tun- 
gemaal,  Aabenbaringer  og  Mi- 
rakler, og  Guds  Kraft  synlig  lagt 
for  Dagen;  de  selvsamme  Evan- 
geli-Ordinancer  og  den  samme 
Myndighed,  som  var  til  i  fordums 
Dage  og  tillige  den  samme  Vished 
i  Kirken,  som  dengang.  „De  veed 
paa  hvem  de  troer,"  og  som  Jesus 
fordum  sagde:  „Dersom  noget 
Menneske  vilde  gjøre  hans  —  Fa- 
derens —  Villie,  han  skal  kjende, 


hvadenten  Lærdommen  er  af  Gud, 
eller  om  jeg  taler  af  mig  selv." 
Der  er  Tusinder  paa  Tusinder  af 
levende  Vidnesbyrd  i  nærværende 
Tid,  som,  idet  de  haradlydtEvan- 
geliet  i  den  sidste  Uddeling,  kjen- 
der  Jesu  Christi  Lærdom  ved  det 
samme  Middel,  som  de  Hellige  i 
gamle  Dage;  de  „veed, formedelst 
den  Hellig  Aand,  at  Jesus  er  Her- 
ren," og  de  bærer  ogsaa  Vidnes- 
byrd fra  den  samme  Kilde  om,  at 
Joseph  Smith  er  en  Herrens  Pro- 
phet,  og  jeg  staaer  ikke  tilbage  i 
at  bære  Vidnesbyrd  om  de  samme 
Ting.  Men  man  fortæller  os,  at 
Joseph  Smith  er  en  Bedrager. 
Det  samme  bliver  imidlertid  sagt 
om  Petrus,  Paulus,  Jacob,  Johan- 
nes, Lucas,  Stephanus,  Jesus,  Jo- 
hannes den  Døber,  Propheterne 
og  Moses.  Lad  os  her  spørge: 
„Kommer  Bedragere  med  Evan- 
geliets Fylde?  Joseph  Smith  har 
gjenoprettet  det,  som  Waldus, 
Fox,  Lee,  Luther,  Calvin,  Me- 
lanchthon,  Knox,  Wesley,  Whit- 
field  og  alle  og  enhver  af  Refor- 
matorerne ikke  har  kunnet  gjen- 
oprette,  nemlig:  Evangeliet,  som 
det  var  i  Ap ostlernes  Dage.  Men 
han  siger,  en  Engel  har  viist  sig 
for  ham.  Er  det  noget  fremmed ? 
Jeg  vilde  ikke  modtage  hans 
Fuldmagt  uden  en  guddommelig 
Meddelelse.  Engle  viste  sig  og- 
saa for  Andre,  hvilke  bærer  Vid- 
nesbyrd om  det  samme. 

Engle  har  ogsaa  viist  sig  for 
Abraham,  Jacob,  Moses,  Gideon, 
Zacharias,  Joseph,  Petrus  og  Pau- 
lus. Skal  disse  betragtes  som  Be- 
dragere fordi  Engle  viste  sig  for 
dem?  Hvis  ikke,  hvorfor  skulde 
de  ikke  aabenbare  sig  for  Men- 
neskene i  vore  Dage?  Hvorledes 
fik  vi  vor  Bibel?  Engle  viste  sig 
for  Menneskene;  Gud  talte  fra 
Himlene  til  Andre ;  Nogle  havde 

Syner  og  Aabenbaringer;  en  Op- 
tegnelse af  disse  Tjenester,  Syner 
og  Drømme,  Beretningen  om 
Guds  Handlemaade  med  Folket, 
samt  nogle  faa  Lærdomme  og  Or- 
dinancer  udgjor  Bibelen. 

Men  I  har  Mormons  Bog.  Ja, 
og  staaer  ligesaa  beredt  til  at  be- 
vise det,  som  ethvert  Andet,  i  rette 
Tid.  Det  er  imidlertid  altfor  langt 
for  vort  nærværende  Øiemed.  Vi 
vil  henvise  vore  Læsere  angaaen- 
de  denne  Gjenstand  tilP.P.Pratts 
„  VoieeofWarning",,  OrsonPratts 
Works,"  „FEtoile  du  Déséret"  og 
„Zions  Panier"  af  John  Taylor, 
samt  til  de  Stykker  i  „Times  and 
Seasons,uog„theMiUennialS(ar7i< 
som  er  skrevne  om  denne  Gjen- 
stand. Imidlertid  vilde  vi  spørge: 
„Er  detsaadan  en  overraskende 
Ting,  atHerren  skulde aabenbare 
Historien  om  Millioner  paa  Mil- 
lioner af  menneskelige  Væsener, 
der  har  beboet  dette  store  Conti- 
nent,  og  hvis  Paladsers,  Templers 
og  Billedhuggerarbeiders  Ruiner 
er  levende  Mindesmærker  om  de- 
res Indsigt?  Eller  skal  vi  sige,  at 
Herren  kun  havde  Magt  til  at 
aabenbare  sin  Villie  for  nogle  Faa 
i  Asien,  og  overlade  det  øvrige  af 
Verden  i  Mørke?  Hvis  disse  Op- 
tegnelser er  sande,  vil  der  endnu 
være  andre  Tilkjendegivelser  om 
Guds  Magt  for  andre  Folk,  som 
Verden  vil  nødes  til  at  troe. 

Men  I  samles  sammen.  Ja,  vi 
gjor  dette,  fordi  vi  ikke  alene 
troer  paa  den  gamle  Bibel,  men 
ogsaa  paa  nærværende  Aabenba- 
ringer, og  vi  forstaaer,  at  vi  ikke 
kunde  være  Troende  paa  nogen 
af  dem,  hvis  vi  ikke  gjorde  saa. 
Derfor  sigerEsaias,  idet  han  taler 
om  disse  Begivenheder:  „Hvo 
ere  disse,  som  flyve  som  Skyer  og 
som  Duer  til  deres  Vinduer?  Vis- 
selig, Øerne  skulle  bie  efter  mig,   I 


og  Tharsis  Skibe  i  Begyndelsen 
at  føre  dine  Børn  hid  langt  fra,  de- 
res Sølv  og  deres  Guld  med  dem 
til  Herren  din  Guds  Navn."  At- 
ter: „Jeg  vil  tage  een  af  en  Stad 
og  to  af  en  Slægt,  og  give  dem 
Hyrder  efter  mit  eget  Hjerte,  og 
føde  dem  med  Kundskab  og  For- 
stand." Paa  et  andet  Sted  siges 
der,  at  de  skal  komme  i  Vogne, 
paa  Muler,  Bærestole,  Kameler 
og  raske  Dyr,  baade  Krøblinger, 
Halte  og  Blinde  tillige,  til  Her- 
rens Navn,  at  han  kan  blive  for- 
herliget. Hvem  er  beskjæftiget 
med  dette  Foretagende  undtagen 
Mormonerne?  De  opfylder  bog- 
stavelig disse  Ting.  Derfor  kom- 
mer et  stort  Antal  Skibe  til  New 
York,  New  Orleans,  Philadelphia, 
San  Francisco  og  til  andre  Havne, 
fragtede  med  Hellige  til  Zion, 
hvilke,  idet  de  reiser  med  Jernba- 
ner og  Dampbaade,  bringer Høie- 
ne  og  Dalene  til  at  gjenlyde  af 
Zions  Sange.  De  gaaer  bogstave- 
lig til  „Zion  med  deres  Ansigter 
vendte  derhen."  Store  Skibe,  el- 
ler „Tharsis  Skibe,"  om  I  vil,  er 
beskjæftigede  med  dette  Foreta- 
gende. Derefter,  naar  de  drage 
over  Sletterne,  bruge  de  Muler, 
Heste,  Oxer,  Vogne  og  Karrer,  og 
fører  med  sig  Guld,  Sølv  og  andre 
Ting;  Rige  og  Fattige,  Krøblin- 
ger, Halte  og  Blinde  „flokker  sig, 
bogstaveligen,  som  Duer  til  deres 
Vinduer."  Hvis  ikke  Mormonerne 
opfylder  disse  Skriftsteder,  er  der 
intet  andet  Folk  i  Verden.  Det  er 
tilsyneladende  urimeligt,  men 
sandt. 

Men  I  bygger  Templer.  Visse- 
lig, fordi  Herren  har  befalet  det, 
og  det  er  ogsaa  bibelsk.  Millerit- 
terne og  en  stor  Deel,  som  troer 
paa  vor  Herres  og  Frelsers  Jesu 
Christi  anden  Tilkommelse,  seer 
hen  til  og  beder  for  hans  Komme ; 

men  hvis  Bibelen  er  sand,  vil  han 
aldrig  komme  før  et  Tempel  er 
beredt.  Derfor:  „Herren,  hvem  I 
søger,  skal  strax  komme  til  sit 
Tempel;  men  hvo  kan  taale  hans 
Tilkommeises  Dag?"  (Malach.) 
Nu,  dersom  Herren  ikke  har  no- 
get Tempel  opført,  hvorledes  kan 
han  da  komme  til  det?  Og  hvem 
bygger  ham  et  Tempel  uden  Mor- 
monerne? Atter:  „Herrens  Huses 
Bjerg  skal  være  beredt  oven  paa 
Bjergene  og  være  ophøiet  over 
Høiene,  og  alle  Nationer  skal  løbe 
dertil."  Ved  en  Mængde  forskjel- 
lige  Forfølgelser  er  Mormonerne 
tilsidst  bleven  drevne  til  det  ame- 
rikanske Fastlands  Rygbeen,  og 
der  iblandt  Bjergene,  eller  „paa 
Bjergene"  og  ophøietover  Høiene 
opføre  de  etHuus  —  eller  Tempel 
—  for  Herren.  „Og  alle  Nationer 
løbe  dertil."  De  kommer  fra  alle 
Dele  af  de  Forenede  Stater  og 
Canada,  fra  England,  Irland,  Skot- 
land, Wales,  Frankrig,  Schweitz, 
Tydskland,  Norge,  Sverrig,  Dan- 
mark, Rusland,  Australien,  China, 
Ost-Indien,  det  stille  Havs  Øer  og 
næsten  fra  alle  Dele  af  Verden. 
Har  dette  noget  Udseende  af  Pro- 
phetiens  Opfyldelse?  Hvis  disse 
Prophetierikke  gaaer  i  Opfyldelse 
her,  hvor  paa  hele  Jordens  Over- 
flade skal  vi  da  see  hen  efter  deres 
Opfyldelse? 


Disse  er  nogle  af  Mormonernes 
Omrids,  religiøst  betragtet,  hvil- 
ke  vi  til  enhver  Tid  staaer  beredte 
til  at  forsvare,  og  udfordrer  hele 
Christenhedens  Talent  og  Lær- 
dom til  at  bevise  deres  Falskhed. 
Vi  er  brændemærkede  af  selv- 
gjoite  Præster  og  Theologer,  som 
om  vi  er  Vranglærere  og  Bedra- 
gere. Vi  fremsætter,  at  dersom  Mr. 
Websters  Forklaring  om  Begre- 
bet orfhodox  (rettroende)  er  rig- 
tig, nemlig,  „ufordærvet  Tilstand 
i  den  christelige  Tro ;  at  troe  de 
uforfalskede  Lærdomme,  som  læ- 
res i  den  hellige  Skrift  —  over- 
eens stemmen  derned  Skriftens  Lær- 
domme,'1 da  er  vi  den  eneste  sande 
orthodoxe  Kirke  i  Tilværelsen; 
thi  dersom  Skriften  er  sand,  er 
Mormonismen  sand,  og  deres  Sy- 
stemer falske;  vi  er  altid  be- 
redte til  at  forsvare  det  første  og 
beskæmme  det  sidste. 

Af  alt  det  Ovenstaaende  sees 
det  meget  tydelig,  at,  medens 
Mormonismen  i  Sandhed  er  et  Pa- 
radox, „er  den  ikkedestomindre 
sand  i  Virkeligheden,"  at  den  er 
talt  om  af  Propheterne,  dens  Lær- 
domme blev  lært  af  Jesus  og  hans 
Disciple,  troet  og  adlydt  af  de 
gamle  Hellige,  samt  at  den  er  lige 
saa  bibelsk  som  det  Gamle  ogNye 
Testamente. 


En  Kortfattet  Kirkehistorie. 

samlet  af 

George  A.  Smith, 

Historieskriver  i  Jesu  Christi  Kirke  af  Sidste  Dages  Hellige. 

(Fra  „Deseret  News"  d.  5te  Septbr.  1855.) 

(Fortsat  fra  Pag.  269). 


Om  Høsten  1848  blev  Kirkens 
første  Præsidentskab  organiseret 


paany;  Præsident  Brigham  Young 
blev  eenstemmigen  valgt  til  Præ  - 

sident  over  hele  Kirken,  Heber  C. 
Kimball  og  Willard  Richards  til 
hans  Raadgivere,  og  deres  Plads 
blev  udfyldt  i  de  tolv  Apostlers 
Qvorum.  John  Smith  blev  ordine- 
ret til  Patriark  for  Kirken. 

I  Marts  Maaned  1849  blev  en 
midlertidig  Regjering  dannet  og 
en  Stats-Constitution  antagen  af 
Folkeforsamlingen  under  Navn  af 
„Staten  Deseret."  En  Befuldmæg- 
tiget blev  afsendt  til  Congressen 
med  en  Petition  for  Optagelse  i 
Unionen.  I  September  1850  gik 
en  Akt  igjennem  i  de  Forenede 
Staters  Congres,  som  foreskrev, 
at  Staten  Deseret  skulde  organi- 
seres til  Territorial  Regjeringen 
Utah.  Efterretninger  om  den- 
ne Akts  Udstedelse  ankom  ikke 
før  om  Vaaren  1851,  og  den  fulde 
juridiske  Forvaltning  begyndte 
ikke  sin  Virksomhed  for  i  Juli 
1853.  Brigham  Young  blev  be- 
skikket til  Guvernør  og  har  op- 
fyldt sine  Pligter  som  saadan  i 
fire  Aar  til  Indbyggernes  fuldkom- 
ne Tilfredshed,  der  eenstemmig 
ønsker,  at  hans  Beskikkelse  maa 
fornyes. 

Og  endskjøndt  Landet  af  Natu- 
ren var  et  af  de  ufrugtbareste,  som 
nogensinde  var  beboet  af  Menne- 
sker, —  og  ifølge  Bedømmelse 
af  afdøde  Capt.  Gunnison,  topo- 
graphisklngenieur  i  de  Forenede 
Stater,  kan  ikke  een  Acre  af 
21,000  nogensinde  blive  vandet, 
og  neppe  et  Træ  eller  en  Busk 
kan  man  faae  til  at  voxe  ne- 
denfor Sneelinien  uden  Vanding 
—  har  dog  ingen  Coloni  skredet 
frem  med  mere  jevn  og  ligeartet 
Hurtighed. 

Settlementerne  har  udstrakt  sig 
fra  Nord  til  Syd  og  indtager  hele 
Territoriets  Bredde,  som  er  350 
Mile,  hvorsomhelst  Vand  kan  er- 
holdes til  at  vande  Jorden  med. 


Det  indeholder  omtrent  50,000 
Indbyggere,  hvilke  næsten  uden 
Undtagelse  er  Medlemmer  af  Kir- 
ken. Omtrent  100  Sauge  og  40 
Korn-Møller  er  i  Gang,  og  iblandt 
de  offentlige  Bygninger  er  Dese- 
ret Stats-Huus,  der  har  været  be- 
nyttet af  den  lovgivende  Forsam- 
ling i  fem  Aar;  Utahs  Territorial- 
Huus  i  ByenFillmore;  Tabernak- 
let i  Store  Salt  Sø  Stad,  en  hvælvet 
Bygning  uden  Støtter,  som  er  126 
Fod  lang  og  64  Fod  bred.  Der  er 
24  gode  Skole-Huse  i  denne  By, 
hvilke  i  Almindelighed  er  omtrent 
30  Fod  lange  og  20  Fod  brede  og 
godt  opførte.  Alle  Nabolav  i  Ter- 
ritoriet er  forsynede  med  lignende 
Skoler. 

Omkostningerne  ved  Grøfte- 
gravningen og  Anstalterne  for 
Vandingen  er  langt  større  end  for 
Opdyrkningen  af  tæt  Skovland  i 
Staterne.  God  Hvede,  Mais  og 
andre  Væxter  avles  i  stor  Overflø- 
dighed, naar  de  omhyggelig  van- 
des. 

Den  Ilte  Marts  1854  døde  Dr. 
Willard  Richards  i  Store  Salt  Sø 
Stad  af  Vatersot;  den  6te  April 
blev  Jedediah  M.  Grant  valgt  til 
Raadgiver  i  hans  Sted. 

Den  23de  Mai  døde  Patriarken 
John  Smith  i  Store  Salt  Sø  Stad. 

Kirken  har  omtrent  95  Missio- 
nærer i  Europa,  og  et  lignende 
Antal  i  Asien,  Afrika  og  det  stille 
Havs  Øer,  der  er  sendte  fra  Utah, 
foruden  en  stor  Mængde  indfødte 
Ældster  paa  de  forskjellige  Ar- 
beidsmarker;  et  betydeligt  Antal 
Hellige  findes  adspredte  overalt 
i  de  Forenede  Stater  og  de  britti- 
ske Provindser.  „Deseret  News," 
som  redigeres  af  Ældste  Albert 
Carrington,  udgives  i  Store  Salt 
Sø  Stad,  4,000  Exemplarer  ugent- 
lig. Et  Ugeblad  udgives  i  St. 
Louis,  Missouri,  af  Ældste  Erastus 

Snow;  et  andet  i  Staden  New 
York  af  Ældste  John  Taylor.  Et 
Tidsskrift  udgives  i  Liverpool, 
England,  af  Ældste  F.  D.  Ri- 
chards, af  hvilket  udgaaer  22,000 
Exemplarer  ugentlig.  Et  andet 
Tidsskrift  udgives  ugentlig  i 
Swansea,  Syd -Wales,  betitlet 
„Udgorn  Seion,"  i  det  welske 
Sprog,  af  Ældste  Dan  Jones. 

Et  Tidsskrift,  kaldet  „Skandi- 
naviens Stjerne,"  udgives  i  det 
danske  Sprog  i  Kjøbenhavn, Dan- 
mark. Et  Tidsskrift  har  ogsaa  væ- 
ret udgivet  i  Schweitz  paa  Fransk 
af ÆldsteT.B.H. Stenhouse.  Mor- 
mons Bog  er  oversat  og  udgivet 
paa  Welsk,  Dansk,  Fransk,  Ty dsk 
og  Italiensk.  Arbeidet  har  gjort 
betydelige  Fremskridt  i  Sverrig 
og  Norge,  uagtet  Authoriteterne 
har  gjort  de  yderste  Anstrængel- 
ser  for  at  hindre  det*,  Fremgangen 
har  været  liden  i  Frankrig,  Ty  dsk- 
land  og  Italien,  hvilket  fornemme- 
lig hidrører  fra  Regjeringernes 
frediøsgjørende  Lovbud. 

I  Danmark  og  Schweitz  har 
Fremgangen  været  meget  bedre. 
Paa  Sandwich  Øerne  har  det  havt 
betydelig  Fremgang,  idet  en  5000 
Personer  har  modtaget  Daab. 
Mormons  Bog  er  bleven  oversat 
i  det  havaiske  Sprog  og  et  Bog- 
trykkeri er  sikkret  der  for  Mor- 
mons Bogs  og  et  Tidsskrifts  Ud- 
givelse. 

Missionærerne  paa  Selskabs- 
Øerne  havde  god  Lykke  indtil 
den  franske  Regjering  med  Sværd 
i  Haand  anvendte  de  Forenede 
Staters  Pøbels  Udryddelses-Poli- 
tik. 

Missionærerne  har  oprettet  man- 
ge Grene  og  et  Tidsskrift  i  Austra- 
lien. Grene  er  oprettede  i  Syd- 
Afrika,  Gibraltar,  Maltha  og  og- 
saa i  den  allierede  Armee  og 
iblandt    de  Indfødte  paa  Krim; 


flere  Grene  er  opreiste  i  Indien  og 
et  Maanedsskrift  udgives  i  Ma- 
dras, men  formedelst  Folkets  store 
Vankundighed  og  fornedrede  Til- 
stand har  vore  Missionærer  nydt 
meget  liden  Fremgang. 

Omtrent  1000  Hellige  har  emi-  , 
greret  fra  Danmark  til  dette  Terri- 
torium og  en  lignende  Emigration 
er  i  Vente  i  Aar.  Antallet  paa 
Kirkens  Medlemmer  vides  ikke, 
men  efter  de  bedste  Overslag,  vi 
har  kunnet  gjøre,  er  der  over 
480,000. 

Et  Selskab  er  bleven  dannet  for 
at  hjælpe  de  emigrerende  Hellige 
lige  til  dette  Sted,  lige  fra  deres 
forskjellige  Lande,  hvor  de  er 
meest undertrykkede.  Detbenæv- 
nes  „det  vedvarende  Emigrations- 
Fonds  Compagni,"  og  har  en  Ca- 
pital af  250,000  Dollars  og  er  ord- 
net efter  saadanne  Regler,  at  det 
altid  tiltager;  det  yder  Hjælp  til 
de  emigrerende  Hellige  paa  den 
Maade,  som  Laan,  der  tilbagebe- 
tales efter  deres  Nedsættelse  her. 

Af  Kirkens  Troeslærdomme  vil 
jeg  uddrage  følgende  af  „the  Ti- 
mes and  Season": 

„Vi  troer  paa  Gud,  den  evige 
Fader,  og  paa  hans  Søn  Jesum 
Christum  og  paa  den  Hellig  Aand. 
Vi  troer,  at  Menneskene  vil  blive 
straffede  efter  deres  egne  Synder 
og  ikke  for  Adams  Overtrædelse. 

Vi  troer,  at  alle  Mennesker  for- 
medelst Christi  Forsoning  kan 
blive  frelste  ved  at  adlyde  Evan- 
geliets Ordinancer  og  Love. 

Vi  tro  er,  at  disse  Ordinancer 
er:  1)  Tro  paa  den  Herre  Jesus 
Christus ;  2)  Omvendelse ;  3)  Daab 
ved  Neddyppelse  til  Syndernes 
Forladelse,  og  4)  Haandspaalæg- 
gelse  for  den  Hellig  Aands  Gave. 

Vi  troer,  at  en  Mand  maa  kal- 
des af  Gud  ved  „Prophetie  og 
Haandspaalæggelse"  af  dem,  der 

erbemyndigettilatpræclike  Evan- 
geliet og  til  at  forrette  dets  Ordi- 
n  an  c  er. 

Vi  troer  paa  den  samme  Orden, 
som  var  i  den  tidligere  Kirke,  nem- 
lig: Apostler,  Propheter,  Præster, 
Lærere,  Evangelister  osv. 

Vi  troer  paa  Tungemaals-Ga- 
ven,  Prophetie,  Aabenbaring,  Sy- 
ner, Helbredelser,  Tungemaals- 
Udlæggelse  osv. 

Vi  troer,  at  Bibelen  er  Guds 
Ord,  saa  vidt  som  Oversættelsen 
er  rigtig;  vi  troer  ogsaa,  at  Mor- 
mons Bog  er  Guds  Ord. 

Vi  troer  Alt,  hvad  Gud  har  aa- 
benbaret,  Alt,  hvad  han  nu  aaben- 
barer,  og  vi  troer,  at  han  endnu 
vil  aabenbare  mange  store  og  vig- 
tige Ting  henhørende  til  Guds 
Rige. 

Vi  troer  paa  Israels  bogstave 
lige  Indsamling  og  de  ti  Stammers 
Tilbagekomst;  at  Zion  vil  blive 
opbygget  paa  dette  Fastland 
(Amerika);  at  Christus  vil  regjere 
personlig  paa  Jorden,  og  at  Jor- 
den vil  blive  fornyet  og  erholde 
paradisisk  Herlighed. 

Vi  gjør  Fordring  paa  det  Privi- 
legium at  dyrke  den  almægtige 
Gud  efter  vor  Samvittigheds  For- 
skrifter, og  giver  alle  Mennesker 
den  samme  Bet;  lad  dem  dyrke 
sin  Gud  hvor,  naar  eller  paa  hvad 
Maade,  de  vil. 


Vi  tro  er,  at  vi  skal  være  Kon- 
ger, Fyrster,  Regenter  og  Øvrig- 
heder underdanige  ved  at  adlyde, 
ære  og  overholde  Loven. 

Vi  tro  er,  at  alle  bør  være  ærlige, 
sandrue,  kydske,  velvillige,  dy- 
dige, og  gjøre  Godt  mod  alle 
Mennesker,  vi  kan  i  Sandhed  sige 
som  Paulus:  „Vi  troer  Alt,  og  vi 
haaberAlt."  Vi  har  udholdt  me- 
get, og  vi  haaber  at  være  i  Stand 
til  at  udholde  alle  Ting.  Hvis  der 
er  noget  dydigt,  elskværdigt,  af 
god  Omtale,  eller  roesværdigt,  det 
tragter  vi  efter." 

Med  Agtelse  osv. 
Joseph  Smith. 

Vi  troer  ogsaa  paa  den  patriar- 
kalske Ægteskabsorden  ifølge 
Guds  Lov. 

Grundvolden  er  bleven  lagt  til 
et  Tempel  i  denne  By,  hvilket  er 
193  Fod  langt  og  125  Fod  bredt. 

Den  18de Febr.  1855  blev  John 
Smith,  Søn  af  Patriarken  og  Mar- 
tyren Hyrtim  Smith,  ordineret  til 
Patriark  for  Kirken. 

Dette  Folks  uforlignelige  Frem- 
adskriden  under  saa  megen  Mod- 
stand og  Forfølgelse  og  i  et  saa 
øde  Land  som  Utah,  viser 
klarligen  at  Guds  Kraft  er  ud- 
strakt paa  en  forunderlig  Maade, 
for  at  udsprede  hans  uskatterlige 
Sandhed,  til  Nationernes  Omven- 
delse. 


Geo.  A.  Smith, 

Historieskriver  i  Jesu  Christi  Kirke  af 

Sidste  Dages  Hellige. 


Skandinaviens  Stjerne. 


Den  1ste  Juli. 

Fra  „Millennial  Star"  bemærker  vi,  at  i  det  forløbne  Halvaar 
er  der  udsendt  fra  Liverpool  8  Skibe  med  emigrerende  Hellige, 
hvoraf  Emerald  lsh  førte  350  Sjæle,   John.  J.  Boyd  512,    Caravan 

457,  Enoch  Train  534,  S.  Curling  707,  Thornton  764,  Horizoh 
856,  Wellfleet  146,  udgjørende  i  Alt  4,326  Sjæle,  hvoraf  2,012  under 
Emigrationsfonds  Compagniet.  Iblandt  Emigranterne  var  Eng- 
lændere, Skotter,  Welske,  Irlændere,  Franske,  Italienere  —  Wal- 
densere  fra  Piemont  —  Schweitzere,  Tydskere,  Svenske,  Danske, 
Norske,  Indvaanere  fra  Øen  Man,  Hinduere,  Afrikanere  fra  Cap- 
Colonien  —  ingen  Sorte. 

Ifølge  „Deseret  News"  mødte  en  Forsamling  i  Raadhuset  i 
Store  Saltsø  Staden  den  17de  Marts  sidstleden,  og  .organiseredes 
af  den  valgte  Præsident  ,1.  M.  Grant.  Committeer  blev  beskikkede 
til  at  »udkaste  en  Constitution  for  Staten  Deseret,  som  eenstem- 
migen  blev  vedtagen  i  en  Conference  den  24de  Marts,  hvilken 
Antagelse  blev  stadfæstet  af  Folket  i  en  General-Forsamling  den 
6te  April.  En  Ansøgning  om  Optagelse  af  Staten  Deseret  i  de 
Forenede  Staters  Union  vedtoges,  og  som  Repræsentanter  til  at 
fremlægge  samme  for  Congressen  i  Washington  valgtes  to  af  de 
Tolvs  Qvorum,  Ældsterne  George  A.  Smith  og  John  Taylor.  En 
lovmæssig  Constitution  for  Staten  Deseret  er  altsaa  forfattet  og 
vedtagen  af  Utahs  Indvaanere  og  vi  gratulerer  dem  til  samme, 
ligeledes  til  Valget  af  de  to  værdige  Brødre  som  Repræsentanter; 
det  vil  nu  interessere  os  at  erfare,  om  Congressen  i  Washington 
vil  ophøie  Territoriet  Utah  til  Staten  Deseret  og  optage  den  i 
Rækken  af  de  øvrige,  og  saaledes  give  Guds  Folk  de  politiske 
og  constitutionelle  Rettigheder,  som  de  har  retfærdigt  og  lovligt 
Krav  paa  som  Medborgere  af  en  fri  Republik. 

Dersom  Staten  Deseret  bliver  anerkjendt,  da  vil  sammes 
Indbyggere  faae  Ret  til,  ligesom  alle  andre  Staters,  selv  at  ordne 
deres  indre  Anliggender,  udgive  og  antage  gode  Love,  votere  paa 
og  vælge  deres  egne  Embedsmænd,  militære  som  civile,  og  behøver 
ikke  da  længere  at  modtage  —  som  forhen  har  været  Tilfældet  — 
fra  Regjeringen  i  Washington  Embedsmænd,  med  hvem  Folket  har 
været  misfornøiet,  og  som,  paa  Grund  af  at  de  ikke  kunde  leve 
som  de  ønskede  i  Utah,  har  søgt  at  fremstille  Folket  i  et  slet  Lys 
for  de  Forenede  Stater,  og  søgt  at  opvække  samme  til  Fjendskab 
imod  Utah.  Hidtil  er  det  ikke  lykkedes,  thi  Guds  Folk  er  et 
lovlydigt  Folk,  der  agter  og  overholder  Guds  Love  og  Menne- 
skenes, forsaavidt  som  disse  ikke  strider  mod  hine,  og  Tiden 
nærmer  sig,  da  Guds  Love  vil  vorde  mere  agtede  end  Menne- 
skenes og  satte  i  Kraft  paa  den  Maade,  som  det  var  Tilfældet 
fordum  iblandt  Guds  Folk,  da  Synd  og  Ugudelighed  ikke  taaltes, 
ligemeget  hvem  der  udøvede  den.  Nationerne  vil  med  Tiden 
erfare,  at  Guds  Folk  vil  det  Gode,  at  Gud  fordrer  det  og  vil  give 
sine  Tjenere  Magt  til  at  sætte  Lovene  i  Udøvelse  og  rense  Zion, 
thi  Synderen,  Overtræderen,  Hykleren  og  den  Ugudelige  skal  ikke 
bestaae  der;  thi  Herren  vil  have  et  reent  Folk,  luttret  og  renset, 
som  kan  bestaae,  naar  han  kommer;  thi  han  skal  være  som  en 
rensende  Ild  og  som  Tvætterens  Sæbe.  Herren  har  selv  sagt,  at 
Dommen  skal  udgaae  fra  hans  eget  Huus,  og  skeer  det  ikke  saa- 
'ledes?     Har  han  sparet  sit  Folk,  naar  de  ikke  har  agtet  J>aa  hans 

Bud  og  Befalinger?  Nei,  han  har  tugtet  dem  og  vil  vedblive  at 
tugte  dem,  ind  il  de  har  lært  Lydighed  af  det,  de  lider;  og  naar 
de  Retfærdige  neppeligen  kan  frelses,  hvorledes  vil  da  den  Ugude- 
lige og  Synderen  undgaae  Herrens  retfærdige  Straffedomme?  Har 
ikke  Herrens  Folk  maattet  smage  Landflygtighed,  Forfølgelse  og 
Sværd?  Jo,  læs  de  Forrige-Dages  Helliges  og  de  Sidste-Dages 
Helliges  Historie.  Vil  ikke  Herren  prøve,  luttre  og  rense  sit  Folk 
paa  mange  andre  Maader?  Jo,  han  har  sagt,  at  han  vil  gjøre 
det  ved  Hunger,  ved  Pestilentse,  ved  Trængsler.  Hvorfor?  At  der 
kan  vorde  en  Adskillelse  imellem  de  Retfærdige  og  Uretfærdige, 
imellem  dem,  som  vil  tjene  Gud  og  dem,  som  ikke  vil  tjene  ham, 
imellem  dem,  som  er  Hyklere  og  dem,  som  er  Oprigtige.  Er  ikke 
Evangeliet  et  Net,  der  indsamler  af  alle  Slags  Fisk,  onde  og  gode, 
og  skal  ikke  disse  adskilles?  Er  ikke  Guds  Folks  Indsamling 
lignet  ved  Hvedens  Indsamling?  Skal  ikke  Kjernen  adskilles  fra 
Halmen  og  Avnerne?  Jo,  dette  er  tydeligt  nok  sagt,  baade  i 
ældre  og  nyere  Aabenbaringer,  og  da  Herren  er  en  sandru  Gud, 
som  opfylder  sine  Forjættelser  og  sine  Trusler,  saa  har  han  renset 
og  vil  fremdeles  rense  sin  Loe;  thi  Kasteskovlen  er  i  hans  Haand. 

Da  Kirken  blev  dreven  fra  Missouri  og  fra  Illinois  og  til- 
sidst  ud  i  JØrkenen,  da  blev  den  renset  fra  mange  Uværdige;  thi 
mange  Hyklere  faldt  da  fra,  og  de  Trofaste  blev  prøvede  og  blev 
stærkere  end  de  var.  Ankommen  mellem  Bjergene  fortsættes 
denne  Renselsesproces.  Herrens  Folk  kom  til  en  øde  og  ubeboet 
Ørk,  berøvet  næsten  alle  Underholdningsmidler,  og  havde  og  har 
ved  haardt  Arbeide  at  aftvinge  Naturen  deres  Fornødenheder; 
dette  bragte  og  bringer  Mange  til  at  forlade  Kirken  og  gaae  hvor 
de  hører  hen.  Græshopper  og  Tørke  ødelagte  i  afvigde  Aar  deres 
Afgrøde,  og  „Deseres  News"  underretter  os  om,  at  den  forløbne 
strænge  Vinter  og  den  Mængde  Snee  har  dræbt  Halvparten  af 
Qvæget  og  Hestene  i  Dalene,  og  Fødemidlerne  var  saa  knappe, 
at  Alle  havde  at  sætte  sig  selv  paa  halve  Rationer  for  at  det  ringe 
Forraad  kan  holde  ud,  indtil  de  bliver  forsynede.  Alle  Arbeids- 
kræfter,  som  var  anvendte  paa  de  offentlige  Bygningsarbeicler,  er 
nu  anbragte  til  at  dyrke  Jorden  for  at  avle  Korn  af  alle  Slags; 
thi  „ingensinde  har  det  været  trangere  Tider  i  Utah,"  skriver  Præ- 
sident H.  C.  Kimball  til  sin  Søn,  som  er  paa  Mission  i  England, 
„men  jeg  kan  sandelig  sige  for  Herren,"  tilføier  han,  „at  jeg  er 
glad,  fordi  Folket  er  bragt  i  en  Stilling,  at  de  derved  kan  lære 
at  adlyde  Raad  og  tage  Vare  paa  deres  Korn,  oplægge  Forraad 
deraf,  og  ikke  sælge  det  til  de  fremmede  Kjøbmænd  for  Vindings 
Skyld;  thi  dersom  de  ikke  kan  lære  Viisdom  ved  Forskrift  eller 
Exempel,  saa  maa  de  lære  det  ved  det  de  lider." 

Hvad  vil  nu  alt  dette  bevirke?  De  Mistrøstige,  Vankel- 
modige, Vantroe,  Gjerrige,  Ugudelige  osv.  vil  af  Frygt  for  haarde 
Tider  forlade  Guds  Folk,  og  dette  vil  glæde  sig  derved  og  takke 
Herren  derfor;  og  han  vil  styre  alle  Ting  til  det  Bedste  for  dem, 
som    i  Sandhed    vil    elske    og    tjene    ham;    maaskee    den    strænge 

Vinter  vil  ødelægge  Græshopperne,  og  den  Mængde  Snee  vil  afgive 
rigeligt  Vand  i  Floderne  fra  Bjergene  til  at  vande  Markerne  med, 
hvorved  en  rigelig  Afgrøde  kan  frembringes.  Saaledes  er  det, 
som  Herren  gjør,  altid  til  det  Bedste,  naar  vi  ikkun  anerkjender 
hans  Haand  i  alle  Ting,  lader  os  forbedre  ved  Revselsen  og  lægger 
mere  Mærke  til  og  adlyder  hans  Raad  og  Formaninger,  Bud  og 
Befalinger;  thi  derved  skal  vi  blive  fuldkomne  og  tilsidst  ophøiede 
i  hans  Kige. 


Decbr.    1835. 


Joseph  Smiths  Ltevnetsib'b. 

(Fortsat  fra  Pag.  288). 


Lad  dette  være  som  det  kan; 
jeg  er  villig  til  at  gjøre  al  den  Er- 
statning, som  Du  maatte  fordre. 
Dersom  jeg  kan  blive  staaende  i 
Kirken  som  et  Medlem,  vil  jeg 
forsøge  at  give  al  mulig  Opreis- 
ning. 

Med  Agtelse  din 
William  Smith. 

E.  S.  Kast  mig  ikke  ud  for 
hvad  jeg  har  gjort,  men  søg  at  be- 
vare mig  som  et  Medlem  i  Kir- 
ken. Jeg  angrer,  hvad  jeg  har 
gjort  mod  Dig  og  beder  Dig  om 
Tilgivelse.  Jeg  betragter  Over- 
trædelsen forleden  Aften  ikke 
som  nogen  Ubetydelighed;  men 
det  er  gjort,  og  jeg  kan  ikke  af- 
hjælpe det  nu.  Jeg  veed,  Broder 
Joseph,  Du  er  altid  beredt  til  at 
tilgive,  men  jeg  synes  undertiden, 
naar  jeg  tænker  tilbage  paa  de 
mange  Fornærmelser,  jeg  har 
gjort  Dig,  som  om  Bekjendelse 
neppe  var  tilstrækkelig;  men  hav 
Medlidenhed  med  mig  denne 
Gang,  saa  vil  jeg  forsøge  ikke  at 
gjøre  saa  mere. 

De  Tolv  holdt  igaar  et  Raad, 
og  de  sendteBud  efter  mig  og  jeg 
gik  derhen.  Dette  Raad,  erindre 
det,  var  sammenkaldt  af  dem,  og 
ikke  af  mig. 

W.  S. 


TilForanstaaende  gav  jeg  sam- 
me Dag  følgende  Svar: 
Broder  William! 

Jeg  har  modtaget  Dit  Brev  og 
skrider  nu  frem  til  at  besvare  det, 
og  vil  først  give  en  kort  Beretning 
om  mine  Følelser  og  Bevæggrun- 
de siden  den  Aften,  jeg  først  blev 
bekjendt  med,  at  Du  havde  en 
Disputats-Skole,  hvilket  var  den 
Gang,  jeg  tilfældigviis  kom  did 
med  Biskop  Whitney,  hans  Fa- 
der og  Moder  osv. ;  og  fra  den  Tid 
af  havde  jeg  Interesse  for  den  og 
glædede  mig  over  den,  og  tog  den 
Beslutning  at  bivaane  Skolen  i 
den  Hensigt  at  modtage  Under- 
viisning  og  i  den  Tanke  at  med- 
dele samme  ved  Hjælp  af  Herrens 
Aand,  hvis  jeg  paa  nogen  Maade 
skulle  have  Tro  til  at  gjøre  saa. 
I  denne  Hensigt  gik  jeg  til  Sko- 
len sidste  Onsdag  Aften,  og  ikke 
i  den  Tanke  at  ophæve  Skolen, 
heller  ikke  anede  jeg,  at  der  var 
nogen  Kivagtighed  eller  Iversyge 
i  dit  Hjerte  mod  mig.  Alligevel 
var  der,  før  jeg  forlod  mit  Hjem, 
alvorlige  Følelser,  som  bevægede 
sig  i  mit  Bryst,  hvilke  var  ufor- 
klarlige for  mig,  og  disse  Følelser 
vedblev  nu  og  da  at  trykke  paa 
mit  Sind  og  syntes  at  aabenbare, 
at  ikke  Alt  var  rigtigt,  ogsaa  efter 

at  Skolen  var  begyndt  og  under 
Disputatsen;  dog  —  jeg  stræbte 
at  troe,  at  Alt  vilde  virke  sammen 
til  det  Gode.  Jegvarfornøietmed 
de  Argumenters  Kraft,  som  brug- 
tes, og  følte  ikke  til  at  kaste  no- 
fen  Skygge  paa  nogen  af  dem, 
er  havde  talet,  men  jeg  følte  at 
det  var  gamle  Mænds  Pligt,  der 
sad  som  Præsidenter,  i  det  mind- 
ste at  være  ligesaa  alvorlige  som 
de  Unge,  og  at  det  var  vor  Pligt 
ikke  at  smile  ad  grundige  Beviser 
og  fornuftige  Betragtninger,  og 
være  stemte  til  Alvorlighed,  hvil- 
ket skulde  stadfæstes  i  vore  An- 
sigter, naar  Uforstandighed  og 
saadant,  som  strider  imod  Sand- 
hed og  Retfærdighed,  opreiser  sit 
Hoved. 

Derfor,  i  Aanden  af  min  Kal- 
delse, og  i  Betragtning  af  Præste- 
dømmets Fuldmagt,  som  erbleven 
mig  givet,  vilde  det  være  min 
Pligt  at  dadle  hvadsomhelst,  jeg 
anseer  som  urigtigt,  med  det  gla- 
de Haab  i  mit  Hjerte,  at  alle  Par- 
tier vilde  indsee  Rigtigheden  deraf 
og  derfor  ydmyge  sig,  saa  at  ikke 
Djævelen  maatte  faae  nogen  For- 
deel  over  os,  og  hindre  vor  Sko- 
les Fremskridt. 

Jeg  ønsker,  Du  vilde  overbære 
med  mig,  Broder  William,  uag- 
tet min  Ligefremhed.  Jeg  vilde 
sige.  Dig,  at  mine  Følelser  blev 
krænkede,  da  Du  afbrød  Ældste 
Mc  Lellin.  Jeg  troede  Du  skulde 
have  betragtet  dit  Forhold  til  ham 
i  Apostelskabet,  og  ikke  lægge 
for  Dagen  nogen  Uenighed  i  Me- 
ninger mellem  Dig  og  ham;  at 
ikke  den  omgivende  Mængde 
skulde  faae  nogen  Anledning  imod 
Dig;  derfor  bønfaldt  jeg  Dig  og 
sagde  paa  Grund  af  den  Bekym- 
ring, jeg  havde  for  din  Indflydelse 
og  Velfærd :  „Hav  ikke  saadanne 
Følelser ;"  eller  noget  af  det  Slags. 


Hvorfor  jeg  er  saa  omstændelig 
er,  at,  hvis  Du  har  misforstaaet 
mine  Følelser  for  Dig,  det  kan 
blive  berigtiget.  Men  videre.  Ef- 
ter at  Skolen  var  forbi,  bad  Br. 
Hyrum  om  Tilladelse  til  at  tale, 
men  Du  satte  Dig  derimod;  dog, 
sagde  Du,  hvis  han  ikke  vilde  for- 
nærme Skolen,  kunde  han  tale, 
og  at  Du  ikke  vilde  tillade  noget 
Menneske  at  fornærme  Skolen  i 
dit  Huus.  Nu,  Du  havde  ingen 
Grund  til  den  Mistanke,  at  Hyrum 
vilde  fornærme  Skolen;  derfor 
blev  mine  Følelser  krænkede  ved 
disse  unødvendige  Bemærknin- 
ger. Jeg  prøvede  at  tale  fornuf- 
tigt med  Dig,  men  Du  lagde  en 
ubetænksom  og  stivsindet  Aand 
for  Dagen.  Jeg  opgav  derpaa 
Haab  et  om  at  gavne  Dig,  forme- 
delst den  Aand,  Du  var  i  Besid- 
delse af,  hvilken  aflokkede  mig 
det  Udtryk,  at  Du  var  saa  styg 
som  en  Djævel.  Vor  Fader  paa- 
bød  Taushed,  og  jeg  fattede  den 
Beslutning  at  adlyde  hans  Befa- 
ling, og  var  i  Færd  med  at  forlade 
Huset  med  den  Overbeviisning, 
at  Du  var  under  en  ond  Aands 
Paavirkning.  Du  svarede,  at  Du 
vilde  sige  i  dit  eget  Huus,  hvad 
Du  behagede.  Fader  sagde  da: 
„Siig  hvad  Du  vil,  men  lad  de  Øv- 
rige holde  deres  Mund."  Da  foer 
den  Betragtning  gjennem  mit 
Sind,  hvilken  Bekymring  og  Om- 
hujeg har  havt  for  Dig  og  din  Fa- 
milie foratgjøre,  hvad  jeggjorde, 
idet  jeg  har  fuldført  dit  Huus  og 
forskaffet  Meel  til  din  Familie  osv., 
og  ligeledes  at  Fader  havde  Eien- 
domsret  i  Huset,  saavelsom  Du; 
og  hvad  Tid  har  jeg  nogensinde 
overtraadt  min  Faders  Befalinger 
eller  solgt  min  Fødselsret,  at  jeg 
ikke  skulde  have  den  Rettighed 
at  tale  i  min  Faders  Huus,  eller 
med  andre  Ord  i  min  Faders  Fa- 

milie,  eller  i  dit  Huus,  (thi  saa  vil 
vi  kalde  det,  og  saa  skal  detvære) 
at  jeg  ikke  skulde  have  Ret  til  at 
irettesætteen  yngre  Broder?  Der- 
for sagde  jeg,  at  „jeg  vilde  tale, 
thi  jeg  byggede  Huset,  og  det  er 
ligesaa  meget  mit  som  dit,"  eller 
noget  lignende.  Jeg  burde  have 
sagt,  at  jeg  hjalp  til  at  fuldføre 
det.  Jeg  sagde  det  kun  for  at  vise, 
at  det  ikke  kunde  være  den  rette 
Aand,  der  vilde  sætte  sig  op  for 
ubetydelige  Ting,  og  forsøge  at 
bringe  mig  til  Taushed.  Jegsaae, 
at  din  Vrede  var  optændt  imod 
mig  og  Du  nærmede  Dig  henimod 
mig.  Jeg  flyttede  mig  ikke  den- 
gang af  Stedet,  og  jeg  tænkte  paa 
at  trække  min  Overkjole  af,  for  at 
jeg  ikke  skulde  blive  indviklet  i 
de  lange  Skjøder,  og  Du  derved 
faae  Anledning  til  at  skade  mig; 
men  ikke  i  den  Hensigt  at  skade 
Dig.  Men  Du  var  hurtigere  end 
jeg,  og  da  jeg  engang  forhen  var 
falden  i  en  Pøbels  Hænder  og  ble- 
ven saaret  i  min  Side,  og  nu  i  en 
Broders  Hænder,  saa  gav  min 
Side  efter.  Og  efter  at  være  ble- 
ven befriet  fra  dit  Greb,  forlod  jeg 
dit  Huus  med  ubeskrivelige  Fø- 
lelser. —  Tilstanden  havde  foran- 
dret sig,  tilligemed  alle  de  For- 
haabninger,  jeg  havde  næret,  da 
jeg  gik  til  dit  Huus,  den  broder- 
lige Ømhed,  Kjærlighed,  Mildhed 
og  naturlige  Hengivenhed,  hvilke 
forpligter  os  til,  ikke  at  gjøre 
hverandre  til  Overtrædere  for  et 
Ords  Skyld.  Men  desværre!  For- 
haanelse,  Smerte,  Ondskab,  Had 
og  Raseri,  en  lam  Side,  Mærker 
efter  Vold,  som  var  mig  bibragte 
af  en  Broder,  var  mit  feilslagne 
Haabs  Betragtninger,  ogmed  disse 
vendte  jeg  hjem  og  var  ikke  i 
Stand  til  at  sætte  mig  ned,  eller 
reise  mig  uden  Hjælp ;  men  for- 


medelst Guds  Velsignelse  er  jeg 
nu  bedre. 

Jeg  har  modtaget  dit  Brev  og 
gjennemlæst  det  med  Omhygge- 
lighed. Jeg  har  ikke  næretnogen 
Ondskab  mod  Dig.  Jeg  er  ældre 
end  Du  og  har  udstaaet  flere  Li- 
delser og  er  bleven  ilde  behandlet 
af  Pøbelhobe.  Mit  Kalds  Forret- 
ninger, en  Række  af  /orfølgelser 
og  Forurettelser,  som  bestandig 
ophobes  paa  mig  —  Alt  tjener  til 
at  afkræfte  mit  Legeme,  og  det 
tør  hænde,  at  jeg  ikke  kan  rose 
mig  af  at  være  stærkere  end  Du. 
Om  jeg  kunde  eller  ikke  kunde, 
vilde  det  være  nogen  Ære  eller 
Vanære  for  mig?  Hvis  jeg  kunde 
rose  mig  —  ligesom  David  —  af 
at  slaae  en  Goliath,  der  bød  den 
levende  Guds  Hære  Trods,  eller 
—  ligesom  Paulus  —  af  at  stride 
med  Petrus  Ansigt  til  Ansigt  med 
fornuftige  Argumenter,  da  vilde 
det  være  en  Ære;  men  at  beska- 
dige Kjødet  eller  tage  Hevn  over 
Een,  der  aldrig  har  tilføiet  Dig 
noget  Ondt,  kan  ikke  være  en 
Kilde  til  behagelige  Betragtnin- 
ger, hverken  for  Dig  eller  mig,  hel- 
ler ikke  for  vore  hæderlige  For- 
ældre, Brødre  og  Søstre.  Og  naar 
vi  betænker  med  hvilken  Omhu 
og  med  hvilken  uophørlig  Flid 
vore  Forældre  har  bestræbt  sig 
for  at  vaage  over  os,  og  hvor  man- 
ge Timer  fulde  af  Sorg  og  Bekym- 
ring de  har  tilbragt  ved  vore  Vug- 
ger og  ved  Siden  af  vore  Senge, 
naar  vi  var  syge  ;  hvor  omhygge- 
lige burde  vi  da  ikke  være  for  at 
skaane  deres  Følelser  i  deres 
gamle  Alder.  Det  kan  ikke  være 
en  Kilde  til  behagelige  Betragt- 
ninger for  os  at  sige  eller  gjøre 
noget,  som  vilde  bringe  deres 
graa  Haar  med  Sorg  i  Graven. 

I  dit  Brev  beder  Du  mig  om 

Tilgivelse,  som  jeg  med  Bered- 
villighed giver.  Men  det  synes  for 
mig,  som  om  Du  endnu  holder  en 
Tanke  tilbage,  at  jeg  har  givet 
Dig  Grunde  til  at  være  vred  eller 
utilfreds  med  mig.  Tillad  mig  da 
at  sige,  at  naarsomhelst  jeg  kan 
have  talt  til  Dig  i  en  hastig  og 
barsk  Tone,  har  det  været  gjort  i 
den  udtrykkelige  Hensigt  at  be- 
stræbe mig  for  at  advare,  opmun- 
tre, formane  og  bevare  Dig  fra  at 
falde  i  vanskelige  Omstændighe- 
der og  Sorger,  som  jeg  forudsaae, 
Du  vilde  styrte  Dig  i  ved  at  give 
efter  for  den  onde  Aand,  som  Du 
kalder  dine  Lidenskaber,  og  som 
Du  skulde  tæmme,  undertvinge 
og  træde  under  Fødder,  og  hvis 
Du  ikke  gjør  dette,  kan  Du  aldrig 
blive  frelst  i  Guds  Rige,  efter  mine 
Anskuelser.  Gud  fordrer,  at  hans 
Skabningers  Villie  skal  blive  op- 
slugt i  hans. 

Du  ønsker  at  blive  staaende  i 
Kirken,  men  afgive  dit  Apostel- 
skab. Dette  er  et  Puds  af  den 
Onde ;  naar  han  har  opnaaet  en 
Fordeel,  saa  lægger  han  Planer 
for  en  Anden.  Men  ved  at  opret- 
holde dit  Apostelskab  ogstaae  op 
og  gjøre  en  kraftig  Anstrængelse, 
vil  Du  overvinde  dine  Lidenska- 
ber og  behage  Gud.  Og  at  opgive 
dit  Apostelskab  er  ikke  at  være 
villig  til  at  bringe  det  Offer,  som 
Gud  fordrer  af  dine  Hænder,  men 
Du  vil  derved  paadrage  Dig  hans 
Mishag;  og  uden  at  behage  Gud 
troer  jeg  ikke  det  vil  blive  noget 
bedre  for  Dig.  Naar  en  Mand  fal- 
der et  Trin,  maa  han  atter  gj en- 
vinde  det  eller  falde  eet  til;  han 
har  endnu  mere  at  vinde,  eller  til 
Slutning  alt  er  tabt. 

Jeg  ønsker  inderlig,  Broder 
William,  at  Du  vil  ydmyge  Dig. 
Jeg  tilgiver  Dig  gjerne,  og  Du 
kj ender  min  urokkelige  og  ufor- 


anderlige Tænkemaade.  Jeg  veed 
paa  hvem  jeg  troer,  jeg  staaerpaa 
Klippen,  og  Vandløbene  kan  ikke, 
nei,  de  skal  ikke  støde  mig  om- 
kuld. Du  veed,  den  Lærdom,  jeg 
lærer,  er  sand,  og  Du  veed,  at  Gud 
har  velsignet  mig.  Jeg  bragte 
Frelse  for  min  Faders  Huus,  som 
et  Redskab  i  GudsHaand,  da  de 
var  i  en  elendig  Tilstand.  Du  veed, 
det  er  min  Pligt  at  advare  Dig, 
naar  Du  feiler.  Jeg  vil  altid  tage 
mig  denne  Frihed,  og  Du  skal 
have  samme  Ret.  Jeg  tager  mig 
den  Frihed  at  advare  Dig  forme- 
delst min  Fødselsret,  og  jeg  giver 
Dig  samme  Ret,  thi  det  er  min 
Pligt  at  være  ydmyg  og  modtage 
Irettesættelse  ogUnderviisning  af 
en  Broder  eller  en  Ven. 

Hvad  det  angaaer,  hvilken  Vei 
Du  skal  følge  herefter,  viljeg  ikke 
driste  mig  til  at  sige;  jeg  overla- 
der Dig  i  Guds  og  hans  Kirkes 
Hænder.  Afgjør  selv,  hvad  Vei 
Du  skal  tage;  jeg  vil  gjøre  Dig 
Godt,  om  Du  end  skader  mig  eller 
slaaer  mig.  Ved  at  gjøre  saaledes 
vil  mine  Klæder  være  rene  for  di- 
ne Synder.  Og  hvis  Du  nogen- 
sinde skulde  ansee  mig  for  at  være 
en  Bedrager,  saa  overlad  mig  for 
Himlens  Skyld  i  Guds  Haand,  og 
tænk  ikke  paa  selv  at  tage  Hevn 
over  mig.  Tyranni,  selvtagen  Myn- 
dighed og  at  tage  Menneskenes 
Rettigheder,  har  altid  været  og 
vil  altid  blive  banlyst  fra  mit 
Hjerte.  David  søgte  ikke  at  dræ- 
be Saul,  endskjøndt  han  var  skyl- 
dig i  Forbrydelser,  som  aldrig  har 
opstaaet  i  mit  Hjerte. 

Og  nu,  maa  Herren  have  Barm- 
hjertighed med  min  Faders  Huus; 
maa  Gud  borttage  al  Fjendskab 
mellem  Dig  og  mig,  og  maa  alle 
Velsignelser  bringes  tilbage  og 
det  Forbigangne  for  evig  glem- 
mes.    Maa   ydmyg   Fortrydelse 

bringe  os  begge  til  Dig,  o  Gud, 
og  til  din  Magt  og  Beskyttelse,  og 
en  Krone,  at  glæde  os  i  Selskab 
med  Fader,  Moder,  Alvin, Hyrurn, 
Sophrania,  Samuel,  Catherine, 
Carlos,  Lucy,  de  Hellige  og  alle 
de  Herliggjorte  i  Fred  for  evigt; 
derom  beder 

din  Broder 
Joseph  Smith,  jun. 
Til 
William  Smith! 

Løverdag  Morgen  den  19de. 
Hjemme.  Sendte  ovenstaaende 
Brev  til  Br.  William  og  har  bedet 
af  mit  ganske  Hjerte,  at  Herren 
ikke  vilde  forkaste  ham,  men  at 
han  maa  vende  tilbage  til  Jacobs 
Gud  og  ære  sit  Apostelskab  og 
Kald.  Maa  dette  blive  hans  lyk- 
kelige Lod  for  Herlighedens  Her- 
res Skyld.  Amen. 

Søndagen  den  20de.  Hjemme 
me  hele  Dagen.  Nød  sand  Veder- 
qvægelse  hos  min  Familie.  An- 
stillede mange  alvorlige  Betragt- 


ninger. Brødrene  Palmer  og  Tay- 
lor kom  for  at  besøge  mig.  Jeg 
viste  dem  de  hellige  Optegnelser 
til  deres  Glæde  oy  Tilfredshed. 
Maa  Gud  have  Barmhjertighed 
med  disse  Mænd  og  bevare  dem 
paa  den  Vei,  der  fører  til  evigt 
Liv  i  Jesu  Navn.  Amen. 

Mandag  den  21de.  Tilbragte 
denne  Dag  hjemme,  og  bestræbte 
mig  for  at  samle  Kundskab,  der 
kunne  være  nyttig  for  min  Kal- 
delse. Dagen  gled  meget  beha- 
geligt hen.  Jeg  takker  Herren 
for  hans  Velsignelser  for  min  Sjæl 
og  hans  store  Naade  over  min  Fa- 
milie, idet  han  har  sparet  vort  Liv. 
O !  Vedbliv  din  Omhu  for  mig  og 
mine  for  Christi  Skyld. 

Tirsdag  den  22de.  Hjemme. 
Fortsatte  mine  Studier.  O,  maa 
Gud  give  mig  Lærdom,  ja  Sprog, 
og  udruste  mig  med  de  fornødne 
Egenskaber  til  at  forherlige  hans 
Navn,  medens  jeg  lever. 

(Fortsættes.) 

